તા. 22ના બપોર સુધી થોડું હતાશા ભર્યું આપને લાગશે. કમિશન કે દલાલી અથવા કન્સલ્ટીંગ કામથી આર્થિક લાભ થવાના યોગો છે. તા. 22ના બપોર પછી અને તા. 23, 24 દરમિયાન આપના માટે દિવસો લાભદાયી રહેશે. ધન પ્રાપ્તિના યોગ છે. આપના કરેલા રોકાણનું વળતર સારું મળશે. આવક વધારવાની અને અગાઉ કરેલા રોકાણનું વધુ વળતર મેળવવાના આયોજનના વિચારોમાં ગળાડૂબ રહેશો. નોકરીમાં આપને સફળતા મળશે. આપના આત્મવિશ્વાસમાં વધારો થશે. તા. 25 અને 26 દરમિયાન રાહુને ચંદ્ર હોવાથી પ્રતિકૂળ વાતાવરણ રહેશે. ઘરમાં કલેશ પૂર્ણ વાતાવરણ રહેશે. માનસિક ચિંતા રહેશે. આપના માટે દરેક વાતે સતર્કતા રાખવી જરૂરી છે. આપ કોઈ વાતને લઈને અંદરને અંદર ચિંતા કર્યા કરશો. આપનો સમય સાથ નહીં આપે. આપનાથી ભૂલ થવાની શક્યતા ખુબ છે. આપનો સમય વ્યર્થ કામમાં વેડફાશે. તમારું મન કોઈ પણ કામમાં લાગશે નહીં. તા. 27 અને 28 દરમિયાન વિધ્ન, નકારાત્મક પરિસ્થિતિ કે તેના વિચારો ધીરેધીરે દૂર થઇ રહ્યા હોય તેવું લાગશે. આપ પોતાની રીતે દૃઢ મનોબળથી અને સમજ શક્તિ દ્વારા પરિસ્થિતિ પર કાબુ મેળવશો.